b'\n_START_ARTICLE_\nMarijan Koro\xc5\xa1ec\n_START_SECTION_\n\xc5\xbdivljenjepis\n_START_PARAGRAPH_\nIz trobente je v razredu prof. Stanka Selaka leta 1964 diplomiral na Akademiji za glasbo v Ljubljani._NEWLINE_V letih 1961\xe2\x88\x921968 je deloval kot prvi trobentar - solist v Orkestru Slovenske Filharmonije, od 1963 do 1967 je bil \xc4\x8dlan Ansambla Slavko Osterc. Na Akademiji za glasbo v Ljubljani je bil docent oddelka za trobento (1967-1968), profesor trobente na ZGBI Ljubljana pa med letoma 1967 in 1971._NEWLINE_V Simfoni\xc4\x8dnem orkestru RTV Slovenija je bil med letoma 1968 in 1989 trobentar-solist, odtlej pa 10 let ravnatelj Glasbene \xc5\xa1ole Trbovlje. Bil je tudi \xc4\x8dlan izvr\xc5\xa1nega odbora Zveze slovenskih glasbenih \xc5\xa1ol.'